钦定古今图书集成/明伦汇编/官常典/第528卷 > 解诚
## 钦定古今图书集成/明伦汇编/官常典/第528卷 > 解诚

按《元史》本传：“诚，易州定兴人。善水战。从伐宋，设方略，
夺敌船千计，以功授金符水军万户，兼都水监使。焦
湖之战，获战舰三百艘。宋以舟师来援，诚据舟厉声
呵之，援兵不敢动，急移舟抵岸，乘势追杀之，夺其军
饷三百馀斛。既又从攻安丰、寿、复、泗、亳诸州，俱有功。
又从下云南大理国，以功赐金虎符。从攻鄂，夺敌舰千馀艘，杀溺敌军甚众。世祖嘉其功，尝降制奖之。至
元三十年卒。赠推忠宣力功臣、龙虎卫上将军、同知
枢密院事、上护军，追封易国公，谥武定。子汝楫袭。